Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: a 9/1999. (III. 31.) PM rendelethez
Paragraph Index: 2246

1. Tiszthelyettesi rendfokozati jelzések Szürkésített zöld színű, 36 mm széles — amelyből a két széle 3-3 mm-es csíkban fűzöld színű — egybeszőtt, selyem sípszalagból készült, 150 mm hosszú és a gallértőig érő, félkörívben kerekített váll-lap vagy vállszalag 3 mm széles, kétsodrásos, fémszálas, ezüst színű zsinórral szegélyezve. A lekerekített végek központjában ezüst színű kisgomb. A váll-lap (vállszalag) egyenes végétől 20 mm-re a hossztengelyre merőlegesen, teljes szélességben egy 10 mm széles ezüst színű paszomány van rátűzve. 1.1. Őrmester A 10 mm széles paszománytól a csillag középpontjáig számított 15 mm-re 1 db, 15 mm átmérőjű, hatágú, ezüst színű csillag található a hossztengely vonalán. 1.2. Törzsőrmester A 10 mm széles paszománytól a csillag középpontjáig számított 15 mm-re 1 db, attól 25 mm-re még 1 db, azaz összesen 2 db 15 mm átmérőjű, hatágú, ezüst színű csillag található a hossztengely vonalán. 1.3. Főtörzsőrmester A 10 mm széles paszománytól a csillag középpontjáig számított 15 mm-re 1, attól 25-25 mm-re további 2, összesen 3 db 15 mm átmérőjű, hatágú, ezüst színű csillag található a hossztengely vonalán. 1999/27. szám

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes